રાજને તેમની બાય- મંથલી ક્રેડિટ પોલિસીની જાહેરાત સમયે આ સંભાવનાને નકારી નહોતી. તેઓએ એવાં સંકેત આપ્યા હતાં કે અમે અંત્યત ચંચળ સ્થિતિમાં ડોલર વેચવાનું વલણ અપનાવી શકીયે કેમકે અમારી પાસે પૂરતા ડોલર છે. પોલિસીની જાહેરાત પહેલાં એવી સંભાવના મૂકાતી હતી કે રિઝર્વ બેન્ક ચોક્કસ સમય ગાળા દરમિયાન પ્રવાહિતા હળવી થાય તેવા પગલાં લઈ શકે. સ્ટેટ બેન્કના ચીફ ઇકોનોમીસ્ટ સોમ્યા કાન્તી ઘોષના જણાવ્યા અનુસાર જો એફસીએનઆર (બી) ડિપોઝિટ રિડમ્પશનને ધ્યાનમાં લેવામાં આવે તો નાણાં વર્ષ ૨૦૧૭માં આરબીઆઈ રૂ. ૧.૭ લાખ કરોડનું ઓપન માર્કેટ ઓપરેશન હાથ ધરી શકે છે. સેન્ટ્રલ બેન્કે ક્યારે નાણાં ખાદ્યનું દબાણ આવી શકે તે અંગેનો સમયગાળો જણાવવાનું ટાળ્યું હતું.